วิกิพีเดีย:เสนอชื่อเพื่อเป็นผู้ดูแล/Tinuviel

__NOTOC__13 กุมภาพันธ์ 2553
เหตุผลในการเสนอ: เมื่อช่วยตรวจดูหน้าปรับปรุงล่าสุด มีหลายกรณีที่รู้สึกว่าตัวเองน่าจะจัดการได้เลย แต่ระดับความสามารถไม่เพียงพอ จำเป็นต้องคอยผู้ดูแล จึงคิดว่าหากเพิ่มความสามารถทางเทคนิคขึ้นน่าจะช่วยแบ่งเบางานของผู้ดูแลท่านอื่นได้ค่ะ --Tinuviel | พูดคุย 100px 15:34, 13 กุมภาพันธ์ 2553 (ICT)

**คำถามต่อผู้ถูกเสนอชื่อ**
# ส่วนไหนบ้างที่คุณบอกว่า "หลายกรณีที่รู้สึกว่าตัวเองน่าจะจัดการได้เลย" หรืองานส่วนไหนที่ส่งผลกระทบต่อความรู้สึกของคุณ กระทั่งจำเป็นต้องมีสิทธิแบบผู้ดูแลบ้าง --octahedron80 19:21, 13 กุมภาพันธ์ 2553 (ICT)
#* ส่วนที่หนึ่งคือการป้องกันสแปม หลายครั้งที่เห็นการก่อกวนบทความต่อหน้าอย่างต่อเนื่อง แต่ทำอะไรไม่ได้ จึงกลายเป็นภาระต่อผู้ใช้งานคนอื่นต้องมาตามเก็บตามแก้บทความเหล่านั้นในภายหลัง ถึงกระนั้นก็ยังทนความไม่สะดวกนี้มาได้ตั้งนาน ส่วนที่ทำให้รู้สึกว่าน่าจะช่วยได้ทันที คือการบล็อกผู้ใช้งานใหม่โดยไม่ตั้งใจของบ็อต ซึ่งอาจทำให้ผู้ใช้งานใหม่ที่ไม่ค่อยเข้าใจการทำงานของระบบอยู่แล้ว กลายเป็นโกรธเคืองไปเลย เป็นอุปสรรคในระยะยาวต่อการสร้างชุมชนผู้พัฒนาบทความค่ะ ดังนั้นถ้าสามารถเข้าให้ความช่วยเหลือในทันทีก็น่าจะดีกว่าค่ะ --Tinuviel | พูดคุย 100px 20:11, 13 กุมภาพันธ์ 2553 (ICT)
# ในความคิดเห็นของคุณ ต้องการคงรักษาหรือเปลี่ยนแปลงอะไรในวิกิพีเดียครับ --Horus | พูดคุย 21:06, 13 กุมภาพันธ์ 2553 (ICT)
#* โดยส่วนตัวแล้วชอบการเปลี่ยนแปลงมากกว่ารักษา เพราะสถานการณ์เปลี่ยนแปลงตลอดเวลา การทำงานอะไรก็ตามต้องปรับเปลี่ยนตามสถานการณ์ด้วย แต่ถ้าพูดถึงความรู้สึกลึกๆ อยากทำให้วิกิพีเดียเป็นศูนย์รวมองค์ความรู้ทางวิชาการที่มากกว่านี้ ช่วงหลังๆ จึงเน้นการเขียนบทความด้านดาราศาสตร์มากกว่าบทความวรรณกรรม เราสร้างความเปลี่ยนแปลงจากตัวเราเองก่อน ส่วนของคนอื่นจะทำหรือไม่ทำเราบังคับไม่ได้ค่ะ --Tinuviel | พูดคุย 100px 01:04, 14 กุมภาพันธ์ 2553 (ICT)
# ขอถาม 3 คำถามอย่างคุณ Brandy ไว้ที่นี่นะครับ อะไรคือหน้าที่ของคุณในฐานะผู้ดูแลระบบ --Horus | พูดคุย 21:06, 13 กุมภาพันธ์ 2553 (ICT)
#* ต้องขอเล่าถึงมุมมองของเราที่มีต่อวิกิพีเดียเสียก่อน ที่นี่เป็นชุมชนเปิดที่ให้ทุกคนสามารถมีส่วนร่วมในการพัฒนาบทความสำหรับเป็นศูนย์รวมข้อมูลองค์ความรู้ให้ใครๆ เอาไปใช้งานได้ นั่นจึงเป็นภารกิจหลักของวิกิพีเดีย ไม่ว่าเราจะเป็นเพียงผู้พัฒนาบทความหรือผู้ดูแลระบบ ก็ยังต้องมุ่งที่ภารกิจหลักนี้อยู่ดี แต่อย่างที่บอกไปตอนต้นว่าหากมีความสามารถทางเทคนิคบางอย่างที่จะช่่วยอำนวยความสะดวกให้ผู้ใช้ใหม่ได้อย่างรวดเร็ว ก็น่าจะเป็นการดี ว่าตามจริงเวลาเราเจอใครมาช่วยเขียนบทความทั้งดาราศาสตร์หรือวรรณกรรม จะรีบป้อเข้าไปต้อนรับทันที เพราะอยากให้มีคนมาช่วยกันเขียนมากๆ ดังนั้นในฐานะผู้ดูแลระบบ (ซึ่งมีความสามารถทางเทคนิคมากกว่าผู้ใช้ธรรมดา) เราจะใช้ความสามารถนี้เพื่อช่วยส่งเสริมภารกิจหลักของวิกิพีเดียค่ะ --Tinuviel | พูดคุย 100px 01:04, 14 กุมภาพันธ์ 2553 (ICT)
# คุณมีเป้าหมายหรือวิสัยทัศน์อย่างไร --Horus | พูดคุย 21:06, 13 กุมภาพันธ์ 2553 (ICT)
#* เป้าหมายส่วนตัวที่เข้ามาเป็นอาสาสมัครที่นี่คือการช่วยสร้างองค์ความรู้สำหรับให้ผู้อื่นเอาไปใช้งาน เราเองได้รับคุณประโยชน์จากวิกิพีเดียไปมาก จึงสมควรต้องทำงานตอบแทน สำหรับวิสัยทัศน์เป็นคำที่ฟังดูแปลกสำหรับงานอาสาสมัคร และเราคงไม่อาจแสดงวิสัยทัศน์สำหรับวิกิพีเดียได้ เพราะวิกิพีเดียไม่ใช่ของเรา อนาคตของวิกิพีเดียจะเป็นอย่างไรขึ้นกับผู้ก่อตั้งมากกว่า หากวันหนึ่งวิกิพีเดียไม่เป็นมูลนิธิอีกต่อไป คงต้องมาคิดกันใหม่ --Tinuviel | พูดคุย 100px 01:04, 14 กุมภาพันธ์ 2553 (ICT)
#** คงไม่ได้หมายถึงผู้ก่อตั้งครับ แต่หมายถึงเป้าหมายของการทำงานเป็นผู้ดูแลมากกว่า เป็นต้นว่า ต้องการลดการก่อกวนให้เหลือเท่านี้ ๆ หรือเพิ่มจำนวนบทความเป็นเท่านั้น ๆ ฯลฯ --Horus | พูดคุย 10:09, 14 กุมภาพันธ์ 2553 (ICT)
#*** คิดว่าไม่น่าจะตั้งเป้าหมายได้ขนาดที่ยกตัวอย่างมา เพราะเกิดจากปัจจัยภายนอกมากกว่าที่เราจะควบคุมได้ เช่น จำนวนผู้ใช้งานเกรียนๆ ที่เข้ามาก่อกวน หรือจำนวนผู้เขียนบทความที่ขยันสร้างบทความดีๆ ดังนั้นเป้าหมายคงเป็นเป้าหมายทางอ้อมที่จะช่วยส่งเสริมให้มีการสร้างบทความดีๆ และลดปัญหาบทความไม่มีคุณภาพลง เช่น การกระตุ้นหรือ encourage ให้ผู้ใช้เข้ามาเขียนบทความกันมากขึ้น การตอบโต้หรือล็อกผู้ใช้ก่อกวนอย่างฉับพลันทันที (ลดจำนวนบทความที่เสียหายจากการก่อกวน = ลดงาน) ในทางอื่นอาจเป็นการประชาสัมพันธ์ข้างนอกให้คนเข้าใจมากขึ้นว่าวิกิพีเดียคืออะไร ข้อนี้คงเกินหน้าที่ผู้ดูแลไปสักหน่อย แต่ก็อยากทำค่ะ --Tinuviel | พูดคุย 100px 11:58, 14 กุมภาพันธ์ 2553 (ICT)
# และ คุณมีวิธีการอย่างไรในการบรรลุเป้าหมายครับ --Horus | พูดคุย 21:06, 13 กุมภาพันธ์ 2553 (ICT)
#* เขียนบทความมากมาย อย่างที่ทำอยู่นี่แหละค่ะ :) --Tinuviel | พูดคุย 100px 01:04, 14 กุมภาพันธ์ 2553 (ICT)
# งานที่ทำหลังจากได้เป็นผู้ดูแลแล้วมีอะไรบ้าง และจะมีวิธีการกำจัดการก่อกวนในวิกิพีเดียไทยอย่างไร --Ken-Z! 25px Talk I hate Grean & Vandalism on Wikipedia ! 21:20, 13 กุมภาพันธ์ 2553 (ICT)
#* ก่อนตอบคำถามต่อขอประท้วงนิดนึงก่อนค่ะ อยากให้ผู้ดูแลด้านเทคนิคช่วยแก้ไขปัญหาในการแก้ไขบทความด้วย ตอนนี้อาการเป็นเหมือนคุณ Ahcuna แล้ว คือพิมพ์ๆ อยู่เคอร์เซอร์เด้งไปไหนไม่รู้ กระโดดบรรทัดบ้าง โดดไปช่องอื่นบ้าง มั่วไปหมดเลย อยากเขวี้ยงเครื่องทิ้งแล้วละ
#* ตอบคำถามค่ะ งานที่จะทำหลังจากเป็นผู้ดูแล คิดว่าคงทำเหมือนเดิมคือ เขียนบทความ ตรวจสอบบทความ ใส่กล่องข้อมูล จัดหมวดหมู่ ตรวจลิขสิทธิ์ ตรวจบทความใหม่ ฯลฯ ที่จะเพิ่มมาคงเป็นการนำความสามารถทางเทคนิคที่เพิ่มขึ้นมาช่วยทำงาน เช่น การล็อกผู้ใช้ก่อกวน ปลดล็อกผู้ใช้/บทความ ลบบทความผิดนโยบาย หรืออื่นๆ ซึ่งคงจะเน้นที่การแก้ปัญหาหรือป้องกันปัญหาที่เกี่ยวกับการพัฒนาบทความ อะไรที่จะช่วยให้บทความมีคุณภาพมากขึ้นหรือมีคนมาช่วยเขียนมากขึ้น ก็จะทำค่ะ แต่ที่จะ "ไม่ทำ" คือจะไม่เป็นกรรมการห้ามมวยค่ะ งานธรรมดาก็มากอยู่แล้ว การทะเลาะกันเป็นเรื่องเสียเวลาและไม่สนใจค่ะ --Tinuviel | พูดคุย 100px 01:22, 14 กุมภาพันธ์ 2553 (ICT)
# ในช่วงนี้มีคนเข้ามาในวิกิพีเดียไทยแล้วทำการแก้ไขไร้สาระตามหน้าต่าง ๆ (เช่น คลิกที่ลิงก์แดงแล้วเข้าไปพิมพ์มั่ว) เป็นจำนวนมาก คุณจะมีวิธีการจัดการอย่างไร --Ken-Z! 25px Talk I hate Grean & Vandalism on Wikipedia ! 21:20, 13 กุมภาพันธ์ 2553 (ICT)
#* ขอตอบข้อนี้รวมกับคำถามเรื่องการก่อกวนข้างบน ในสายตาเราการสร้างบทความแบบมั่วๆ หรือการแก้ไขบทความแบบมั่วๆ นี้เป็นเหมือน spam post ต้องกำจัดทิ้ง คือลบบทความมั่วๆ หรือย้อนการแก้ไขมั่วๆ นั้นเสียทันที ส่วนของผู้เขียนถ้าเป็นผู้ใช้ IP ที่เข้ามาก่อกวนหลายๆ บทความอย่างต่อเนื่องกัน ไม่จำเป็นต้องเตือน ล็อกได้เลย เพราะพวกนี้พูดไปไม่เข้าหู เสียเวลาเปล่า ที่ผ่านมาเวลาเราย้อนบทความประเภทนี้ จะใช้คำสั่ง "ย้อนกลับมาเป็นรุ่นนี้" เราไม่ใช้ "ย้อนก่อกวน" เพราะขี้เกียจไปทะเลาะกับผี (ไม่ทราบว่ามีปัญหาในแง่สถิติหรือเปล่า?) การแก้ไขผู้ใช้กลุ่มนี้คงต้องไปแก้กันในนโยบายระดับชาติ คือการให้การศึกษาและปลูกฝังทัศนคติ/ค่านิยมที่ถูกต้อง เป็นเรื่องพ้นวิสัยและหน้าที่ของวิกิพีเดียไปแล้วค่ะ ส่วนผู้ใช้ที่ล็อกอินสันนิษฐานไว้ก่อนว่าไม่ได้มีเจตนาก่อกวน เพียงแต่ไม่เข้าใจนโยบาย ไม่เข้าใจว่าวิกิพีเดียคืออะไร บางคนเอามาโพสต์โฆษณาขายของก็มี คงนึกว่าเป็นบล็อกมั้ง กลุ่มนี้น่าจะคุยกันก่อนได้ ถ้าเตือนแล้วยังไม่ฟังก็ค่อยดำเนินการขั้นต่อไปค่ะ (เข้าใจว่ามีผู้ดูแลที่รับหน้าที่มือปราบเกรียนอยู่แล้วใช่ไหมคะ เพราะเราไม่สู้เกรียนค่ะ :D) --Tinuviel | พูดคุย 100px 01:38, 14 กุมภาพันธ์ 2553 (ICT)
# เมื่อได้เป็นผู้ดูแลแล้ว อาจมีเวลาเขียนงานที่สนใจน้อยลง แต่กลับต้องทำงานจุกจิกของส่วนรวมมาก่อน ไม่ว่าจะเป็นทำตามคำขอแจ้งลบ แจ้งย้าย แจ้งขอให้ทำอะไรต่างๆ รวมถึงแก้ไขข้อขัดแย้งระหว่างผู้ใช้ จะผิดหวังหรือเปล่าครับ --taweethaも 14:46, 14 กุมภาพันธ์ 2553 (ICT)
#* นั่นเป็นเหตุผลหนึ่งที่ทำให้ปฏิเสธการทาบทามให้เป็นผู้ดูแลก่อนหน้านี้ เพราะต้องการเขียนงานแต่เพียงอย่างเดียว แต่ถึงตอนนี้ก็มีความคิดแบบใหม่ว่า เราสามารถช่วยงานของผู้ดูแลโดยเน้นที่การพัฒนาคุณภาพของบทความก็ได้ เราจำต้องยอมรับก่อนว่าตัวเองมีทรัพยากรเวลาที่จำกัด และควรใช้ให้เป็นประโยชน์มากที่สุดเพียงเท่าที่จะใช้ได้ ไม่บังคับหรือฝืนตัวเองมากเกินไป ตัวอย่างงานที่ยกมาเช่นการทำตามคำขอแจ้งลบ แจ้งย้าย หรืออื่นๆ ที่เกี่ยวกับบทความ คิดว่าน่าจะทำได้โดยไม่มีปัญหา นึกถึงเมื่อเวลาตัวเองเก็บกวาดจัดระเบียบหมวดหมู่ ซึ่งเปะปะซ้ำซ้อนหรือไขว้กันจนมั่ว แถมไม่ consistent กับหมวดหมู่ในวิกิพีเดียภาษาอื่น ก็จำเป็นต้องลบบางหมวดหมู่หรือบางบทความทิ้ง แล้วสร้างใหม่ ซึ่งหากทำได้ทันทีก็ไม่ต้องไปกวนผู้ดูแลท่านอื่นมาทำตามคำขอของเราอีกที และยังช่วยแบ่งเบาภาระงานส่วนนี้จากผู้ดูแลท่านอื่นได้ด้วย สำหรับการแก้ไขข้อขัดแย้งระหว่างผู้ใช้ ขออนุญาตแจ้งกับผู้ดูแลทุกท่านที่นี้เลยว่าเราขอบาย เราไม่ต้องการเป็นกรรมการห้ามมวยค่ะ นี่น่าจะเป็นวิธีจัดสรรเวลาของเราได้ดีที่สุด และรักษาเป้าหมายในการพัฒนาบทความให้วิกิพีเดียได้มากที่สุดในเวลานานๆ โดยไม่สิ้นแรงไปเสียก่อนค่ะ --Tinuviel | พูดคุย 100px 15:43, 14 กุมภาพันธ์ 2553 (ICT)

**สนับสนุน**
# ขอสนับสนุนค่ะ เพราะเห็นว่าเป็นผู้เขียนบทความอยู่ในระดับดี เป็นผู้มีความสนใจต่อคุณภาพของวิกิ และ เป็นผู้มีความละเอียดถี่ถ้วน --Matt 15:38, 13 กุมภาพันธ์ 2553 (ICT)
# สนับสนุนครับ - 2T 15:42, 13 กุมภาพันธ์ 2553 (ICT)
# สนับสนุนครับ --Lerdsuwa 19:02, 13 กุมภาพันธ์ 2553 (ICT)
# ถ้าเป็นศิษย์พี่ หมดคำถามครับ (เลือกเลย ไม่ถาม) --ไอ้ขี้เมา (หว่อบู้ต่ง-จงเหวิน) : ผู้ดูแลหน้าตาดีแห่งไร้สาระนุกรม : ก๊งเหล้ากันได้ 23:47, 13 กุมภาพันธ์ 2553 (ICT)
# สนับสนุนครับ --เอ็มสกาย 01:29, 14 กุมภาพันธ์ 2553 (ICT)
# สนับสนุนครับ --Sry85 12:04, 14 กุมภาพันธ์ 2553 (ICT)
# ไม่ถามนะครับ สนับสนุนเลยขอเปลี่ยนใจถามเล็กน้อย เดี๋ยวผิดประเพณี :-) แต่สนับสนุนเต็มที่ครับ --taweethaも 14:42, 14 กุมภาพันธ์ 2553 (ICT)
# สนับสนุนครับ ตอบคำถามครบ --Horus | พูดคุย 18:29, 14 กุมภาพันธ์ 2553 (ICT)
# ตอบคำถามแรกก็พลาดแล้ว แต่ถ้าเป็นคนที่สนใจเรื่องทางนี้มีเวลาให้กับสังคมก็ขอให้สมาชิกท่านอื่นที่ชื่นชอบโหวดกันเยอะๆ แต่เว็บเทพระดับนี้ ควรมีเจ้าหน้าที่อย่างน้อย 30 คน ต่อวันนะครับ 03:44, 15 กุมภาพันธ์ 2553
#** ขอปิดความคิดเห็นด้านบนนะครับ เนื่องจากผู้ใช้ที่โหวตด้านบนเพิ่งสมัครเข้ามาแล้วก็โหวตเลย --Ken-Z! 25px Talk I hate Grean & Vandalism on Wikipedia ! 22:52, 15 กุมภาพันธ์ 2553 (ICT)
# With no questions asked. ผลงานพิสูจน์คุณภาพและประสบการณ์ชัดแจ้งครับ --Chris Vineyard 08:55, 15 กุมภาพันธ์ 2553 (ICT)
# สนับสนุนครับ --Mahatee | พูดคุย  (ฝากข้อความ) 17:14, 15 กุมภาพันธ์ 2553 (ICT)
# ประสบการณ์สูง นโยบายดี จึงสนับสนุนครับ --Ken-Z! 25px Talk I hate Grean & Vandalism on Wikipedia ! 22:44, 15 กุมภาพันธ์ 2553 (ICT)
# สนับสนุนครับ^^  --link=User:Tmd    ผู้ใช้Tmd | พูดคุย 23:42, 15 กุมภาพันธ์ 2553 (ICT)
# สนับสนุนครับ --ธวัชชัย 23:10, 16 กุมภาพันธ์ 2553 (ICT)
# สนับสนุนด้วยครับ --Testdd 11:05, 17 กุมภาพันธ์ 2553 (ICT)
# สนับสนุนครับ ผมติดตามผลงานผู้ใช้คนนี้มานานแล้ว เขียนบทความดีมาก คิดว่าจะช่วยดูแลวิกิพีเดียได้เป็นอย่างดีครับ --DoLKuNG 18:46, 17 กุมภาพันธ์ 2553 (ICT)
# สนับสนุนครับ --T4LK 21:48, 18 กุมภาพันธ์ 2553 (ICT)
# สนับสนุนครับ --โจ ชิเงรุ 15:06, 20 กุมภาพันธ์ 2553 (ICT)
#  มาช่วยงานกันครับ · Dr.Garden · คุยกันได้! · 01:07, 21 กุมภาพันธ์ 2553 (ICT)
# สนับสนุนค่ะ --Nini ･ (๑￫ܫ￩)ノ♫♬ 19:01, 21 กุมภาพันธ์ 2553 (ICT)
#  - สนับสนุนครับ คนเก่งมีความสามารถครับ --Manop | พูดคุย - (irc) 11:25, 24 กุมภาพันธ์ 2553 (ICT)
#  - สนับสนุนค่ะ ผู้หญิงสนับสนุนผู้หญิงค่ะ คริ คริ --Joobjoob 00:25, 27 กุมภาพันธ์ 2553 (ICT)

**เป็นกลาง**
#  เกรงว่าเมื่อมีสิทธิเพิ่มขึ้นแล้ว ทำให้เกิดการจัดการบทความเฉพาะเมื่อตามใจอยาก หากเป็นเช่นนั้นผมและคนอื่น ๆ ซึ่งเป็นชาววิกิพีเดียธรรมดา ก็จะต้องรอคุณเข้ามาจัดการเมื่อได้รับการร้องขอ ไม่ต่างกับการรอผู้ดูแลคนอื่นที่หายหน้าหายตาไปเลย (เช่น Jutiphan) แต่ผมก็ไม่ได้คัดค้านเรื่องทักษะความสามารถนะครับ หากคุณได้เป็นแล้วผมอยากให้คุณเข้าวิกิพีเดียอย่างน้อยห้าวันต่อสัปดาห์ วันละหลายชั่วโมงหน่อย --octahedron80 10:21, 17 กุมภาพันธ์ 2553 (ICT)
#

**คัดค้าน**
#
#